Maxime Vachier-Lagrave
Maksimas Vašjė–Lagravas (pranc. Maxime Vachier–Lagrave; 1990 m. spalio 21 d.) – Prancūzijos didmeistris. Vašjė–Lagravas 2009 m. tapo pasaulio jaunių čempionu, 2007, 2011, 2012 m. – Prancūzijos čempionu; penkis kartus (2009, 2013, 2014, 2015, 2016) yra laimėjęs Bylio šachmatų turnyrą, 2017 m. – Sinkefildo taurę. Vašjė–Lagravas yra žinomas dėl puikaus žaidimo greitųjų ir žaibo šachmatų varžybose: 2015 m. buvo antras, o 2021 m. laimėjo pirmąją vietą. 2020 m. lapkritį FIDE greitųjų reitingų sąraše užėmė antrąją vietą (reitingas – 2860), žaibo – trečiąją (reitingas – 2822).